ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
தில்லி தேசிய தலைநகர்ப் பகுதி அரசுக்கு, அரசு விளம்பரப் பொருளடக்கக் கட்டுப்பாட்டு குழு , நோட்டீஸ் ஒன்றை அனுப்பியுள்ளது.
அரசு விளம்பரப் பொருளடக்கக் கட்டுப்பாட்டுக் குழு , தில்லி அரசு 16 ஜூலை 2020 அன்று செய்தித்தாள்களில் வெளியிட்ட விளம்பரம் தொடர்பாக, தில்லி தேசியத் தலைநகர்ப் பகுதியின் அரசாங்கத்திற்கு இன்று நோட்டீஸ் ஒன்றை அனுப்பியுள்ளது. தில்லி அரசு வெளியிட்ட இந்த விளம்பரம் குறித்து, தில்லி அரசு எதற்காக மும்பை செய்தித்தாள்களில் விளம்பரம் வெளியிட வேண்டும் என்றும், அரசியல் செய்தியை வெளியிடுவதே இந்த விளம்பரத்தின் நோக்கம் என்றும் சமூக வலைதளங்களில் இந்த விளம்பரம் குறித்து கேள்விகள் எழுப்பப்பட்டதையடுத்து சி சி ஆர் ஜி ஏ தானாகவே முன்வந்து இந்த விளம்பரம் குறித்து நோட்டீஸ் அனுப்பியுள்ளது. தில்லி தேசியத் தலைநகரப் பகுதி அரசின் கல்வித்துறை மற்றும் தகவல் ஒளிபரப்புத்துறை இயக்குநரகத்தால் இந்த ஒரு பக்க விளம்பரம் வெளியிடப்பட்டிருந்தது.
13 மே 2015 தேதியன்று வெளியிடப்பட்ட உச்சநீதிமன்ற விதிமுறைகளின்படி “அரசு வெளியிடும் விளம்பரங்கள், அரசின் அரசியல் சாசன சட்ட ரீதியான கடப்பாடுகள், குடிமக்களின் உரிமைகள் ஆகியவற்றுக்கு தொடர்புடையவையாக இருக்க வேண்டும்” என்று கூறப்பட்டுள்ளது.
இந்த விதிமுறைகளின் படிபின்வரும் விஷயங்கள் குறித்து தில்லி அரசு தனது விளக்கங்களை அளிக்க நோட்டீஸ் பெறப்பட்டநாளிலிருந்து,60 நாட்கள் கால அவகாசம் அளிக்கப்பட்டுள்ளது.
- வெளியிடப்பட்ட விளம்பரத்தால் அரசுக்கு ஏற்பட்ட செலவுத்தொகை
- இந்த விளம்பரம் வெளியிடப்பட்டதன் நோக்கம், குறிப்பாக தில்லி பதிப்பைத் தவிர பிற பதிப்புகளில் இந்த விளம்பரத்தை வெளியிட்டதன் நோக்கம்
- அரசியல் ஆளுமைகளைப் போற்றுவதைத் தவிர்க்க வேண்டும் என்ற உச்ச நீதிமன்றத்தின் விதிமுறைகளை இந்த விளம்பரம் எவ்வாறு மீறாமல் உள்ளது
- இந்த விளம்பரம் எந்தெந்த செய்தித்தாள்களில், பதிப்புகளில் வெளியிடப்பட உத்தேசிக்கப்பட்டிருந்தது என்பதற்கான மீடியா பிளான் விளம்பர திட்டம் தரப்பட வேண்டும்
13 மே 2015 அன்று உச்சநீதிமன்ற வழிகாட்டுதலின்படி, “அரசு நிதியால் வெளியிடப்படும் அனைத்து ஊடகத் தளங்களிலான விளம்பரங்களின் பொருளடக்கத்தைக் கட்டுப்படுத்துவது குறித்து பரிசீலிப்பதற்காக, தூய்மையான நடுநிலை கொண்ட, எந்த சாராருக்கும் சாதகமாக இல்லாத நிலை கொண்ட, தங்களது துறையில் திறம்படச் செயல்பட்ட நபர்கள்” கொண்ட மூன்று உறுப்பினர் கொண்ட அமைப்பை,மத்திய அரசு 6 ஏப்ரல் 2016 அன்று ஏற்படுத்தியது. உச்சநீதிமன்ற விதிமுறைகளை மீறுவது குறித்து பொதுமக்களிடமிருந்து வரும் புகார்களை விசாரித்து, அவை தொடர்பாக தகுந்த பரிந்துரைகளை அளிப்பதற்கான அதிகாரம், இந்தக் குழுவுக்கு உள்ளது. உச்சநீதிமன்ற விதிமுறைகளை மீறிய அல்லது விதிமுறைகளில் இருந்து பிறழ்ந்து நடக்கும் செயல்பாடுகள் குறித்து, இந்தக் குழு தானாகவே முன்வந்து நடவடிக்கை எடுத்து தவறுக்கான திருத்தச் செயல்களைப் பரிந்துரை செய்யலாம்.
தற்போது இக்குழுவிற்கு முன்னாள் தலைமைத் தேர்தல் அதிகாரி திரு. ஓம் பிரகாஷ் ராவத் தலைவராக உள்ளார். விளம்பர அமைப்புகளின் ஆசிய பேரமைப்பின் தலைவரும், ஐ ஏ ஏ அமைப்பின் முன்னாள் தலைவருமான திரு.ரமேஷ் நாராயண்; பிரசார் பாரதி வாரியத்தின் உறுப்பினர் டாக்டர். அசோக் குமார் டாண்டன் ஆகியோர் இக்குழுவின உறுப்பினர்கள்.
விண்வெளித்துறை
விண்வெளி அறிவியல், தொழில்நுட்பங்கள், பயன்பாடுகள் துறையில் இந்தியா-அல்ஜீரியா இடையேயான ஒத்துழைப்பு ஒப்பந்தத்திற்கு அமைச்சரவை அனுமதி
விண்வெளி அறிவியல், தொழில்நுட்பங்கள், பயன்பாடுகள் துறையில் இந்தியா-அல்ஜீரியா இடையேயான ஒத்துழைப்பு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை அனுமதி வழங்கியுள்ளது. இந்த ஒப்பந்தம் செப்டம்பர் 19, 2018 அன்று பெங்களூருவில் கையெழுத்தானது.
முக்கிய அம்சங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளி தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் ஆகியவற்றில் ஒத்துழைப்பைத் தொடருவதற்கு இந்த ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், அல்ஜீரிய விண்வெளி முகமை ஆகியவற்றின் உறுப்பினர்களைக் கொண்ட கூட்டுப் பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்குத் திட்டமிடுவதோடு, ஒப்பந்த அமலாக்கத்திற்கான வழிவகைகளையும் கண்டறியும்.
தாக்கம்
புவியின் தொலையுணர்வு; செயற்கைக்கோள் அடிப்படையில் கண்காணிப்பு; விண்வெளி அறிவியல், கோள்கள் கண்டறிதல் ஆகிய துறைகளில் புதிய ஆய்வு நடவடிக்கைகள் மற்றும் பயன்பாட்டு சாத்தியங்களை உருவாக்குவதற்கு இந்த ஒப்பந்தம் இருநாடுகளுக்கு இடையே ஒத்துழைப்பை வலுப்படுத்தும். மனித குல நலனுக்காக விண்வெளித் தொழில்நுட்பங்களைப் பயன்படுத்தும் கூட்டு நடவடிக்கையை மேம்படுத்துவதற்கும் இந்த ஒப்பந்தம் வழிவகுக்கும். இதன் மூலம் நாட்டின் அனைத்துப் பிரிவினரும், பகுதியினரும் பயனடைவார்கள்.
ரெயில்வே அமைச்சகம்
2021: உள்கட்டமைப்பு மற்றும் திறன் மேம்பாட்டை கண்டது தெற்கு மத்திய ரயில்வே
தெற்கு மத்திய ரயில்வேயின் உள்கட்டமைப்பை வலுப்படுத்துவதற்காக மொத்தம் 227.5 கிமீ பாதைகள் 2021-ம் ஆண்டில் கட்டமைக்கப்பட்டுள்ளன.
மேலும், தடையற்ற ரயில் இயக்க வசதியை வழங்குவதற்காக, இம்
மண்டலத்தில் 657 கிமீ ரயில் பாதைகள் மின்மயமாக்கப்பட்டுள்ளன. மொத்தத்தில் உள்கட்டமைப்பு மற்றும் திறன் மேம்பாட்டிற்கான வருடமாக 2021-ம் ஆண்டு தெற்கு மத்திய ரயில்வேக்கு அமைந்தது.
தங்க நாற்கர பாதை, தங்க டயாக்னல் பாதை மற்றும் தெற்கு மத்திய ரயில்வேயில் அதிக போக்குவரத்து கொண்ட பாதைகளில் வேகம் ஒரு மணிக்கு 130 கி.மீ ஆக மேம்படுத்தப்பட்டது.
ரேணிகுண்டாவில் இருந்து ஹஸ்ரத் நிஜாமுதீனுக்கு கிட்டத்தட்ட 7.77 கோடி லிட்டர் பாலை தூத் துரந்தோ கொண்டு சென்றது.
தெற்கு மத்திய ரயில்வேயை சேர்ந்த 546 கிசான் ரெயில்கள் 1.77 லட்சம் டன்கள் விவசாய உற்பத்தியை கொண்டு சென்றன.
தெற்கு மத்திய ரயில்வேயில் உள்ள 63 நிலையங்கள் ஐஎஸ்ஓ 14001 தரச் சான்றிதழைப் பெற்றன,
இதுவரை இல்லாத அளவில் ரூ. 207.9 கோடி பார்சல் வருவாயை 2021-ம் ஆண்டில் தெற்கு மத்திய ரயில்வே ஈட்டியது. முந்தைய ஆண்டின்  பார்சல் வருவாயை விட இது கிட்டத்தட்ட 2.5 மடங்கு அதிகம்.
மொத்தம் 41,386 ரயில்வே ஊழியர்களுக்கு  இரண்டாம் டோஸ் தடுப்பூசி போடப்பட்டுள்ளது, 69,183 தொழிலாளர்களுக்கு கொவிட் தடுப்பூசியின் முதல் டோஸ் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788273
பிரதமர் அலுவலகம்
ஒடிசாவின் அறுவடைத் திருவிழா, நுவாகாய் ஜுஹார் பண்டிகையை முன்னிட்டு பிரதமர் வாழ்த்து
ஒடிசாவின் அறுவடைத் திருவிழா, நுவாகாய் ஜுஹார் பண்டிகையை முன்னிட்டு மக்களுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில் “நுவாகாய் பண்டிகை நமது விவசாயிகளின் கடின உழைப்பைக் கொண்டாடுவது பற்றியது. அவர்களின் முயற்சியால் தான் நம் தேசத்திற்கு உணவு கிடைக்கிறது.
இந்த நன்நாள் அனைவருக்கும் செழிப்பையும் நல்ல ஆரோக்கியத்தையும் தரட்டும்.
நுவாகாய் ஜுஹார் வாழ்த்துக்கள்”,என்று தெரிவித்துள்ளார்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய பணியாளர் தேர்வாணையத்திற்கும் மங்கோலியாவின் ஆட்சிப்பணி குழுவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
மத்திய பணியாளர் தேர்வாணையத்திற்கும் மங்கோலியாவின் ஆட்சிப்பணி குழுவிற்கும் இடையேயான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தம் மங்கோலிய ஆட்சிப்பணிக்குழுவிற்கும், மத்திய பணியாளர் தேர்வாணையத்திற்கும் இடையே தற்போதுள்ள உறவுகளை வலுப்படுத்தும். ஆள்சேர்ப்பு தளத்தில் இருதரப்பினரும் தங்களது அனுபவம் மற்றும் நிபுணத்துவத்தை பகிர்ந்து கொள்ள இது வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
இந்தியாவில் இரண்டு லட்சத்துக்கும் மேற்பட்ட கொவிட் -19 நோயாளிகள் குணமடைந்துள்ளனர்
குணமடையும் விகிதம் 53.79 விழுக்காடாக அதிகரிப்பு
கடந்த 24 மணி நேரத்தில், 10,386 கொவிட்-19 நோயாளிகள் குணமாகியுள்ளனர். இதுவரை, கொவிட்-19 தொற்றால் பாதிக்கப்பட்ட மொத்தம் 2,04,710 நோயாளிகள் குணமடைந்துள்ளனர். குணமடையும் விகிதம் 53.79 விழுக்காடாக அதிகரித்துள்ளது. தற்போது 1,63,248 நோயாளிகள் மருத்துவக் கண்காணிப்பில் இருக்கிறார்கள்.
தினமும் கொவிட்-19 தொற்றால் பாதிக்கப்பட்டு, குணமடைவோர் எண்ணிக்கை அதிகரித்து வருகிறது. உரிய காலத்தில் கொவிட்-19 தொற்றை நிர்வகிக்க இந்தியா வகுத்த உத்தியின் விளைவாக குணமடைவோர் விகிதம் அதிகரித்துள்ளது.
அரசு பரிசோதனைச் சாலைகள் 703 ஆகவும், தனியார் பரிசோதனைச் சாலைகள் 257 ஆகவும்  அதிகரித்துள்ளன.
நிகழ்நேர பிசிஆர்  அடிப்படையிலான சோதனைச் சாலைகள் – 541 , ட்ரூனேட்  அடிப்படையிலானச் சோதனைச் சாலைகள் – 345 , CBNAAT அடிப்படையிலான சோதனைச் சாலைகள் – 74  ஆகும்.
கடந்த 24 மணி நேரத்தில், 1,76,959 மாதிரிகள் பரிசோதிக்கப்பட்டுள்ளன. இதுவரை 64,26,627 மாதிரிகள் பரிசோதிக்கப்பட்டுள்ளன.
மத்திய சுகாதார மற்றும் குடும்பநல அமைச்சகம், மருத்துவமனைகளில் கொவிட் மற்றும் கொவிட் அல்லாத மருத்துவப்பிரிவுகளில் பணி புரியும் மருத்துவ பணியாளர்களுக்கான ஆலோசனை நெறிமுறை ஒன்றை வெளியிட்டுள்ளது. இதனை அமைச்சகத்தின் இணையதளத்தில், ஜூன் 18-ம் தேதியிட்ட அறிவிக்கையில்  காணலாம்.
கொவிட்-19 தொடர்பான முறையான நடத்தைக்காக, படங்களுடன் கூடிய தகவல் கையேடு ஒன்றை அமைச்சகம் வெளியிட்டுள்ளது. இதனை https://www.mohfw.gov.in/pdf/Illustrativeguidelineupdate.pdf என்ற இணைப்பில் பதிவிறக்கம் செய்து கொள்ளலாம்.
---
(
அறிவியல் மற்றும் தொழில்நுட்பத்துறை
டிசிஎஸ்-உடன் இணைந்து இந்தியாவின் முன்னேறிய உற்பத்தித் துறையில் புதிய போக்கை ஐஐடி உருவாக்கியுள்ளது
தொலைதூரத்தில் இருந்து தொழிற்சாலை செயல்பாடுகளை கட்டுப்படுத்துவதற்கான இண்டஸ்ட்ரி 4.0 என்னும் புதுமையான தொழில்நுட்பத்தை இந்திய தொழில்நுட்ப நிறுவனம்  காரக்பூர் உருவாக்கியுள்ளது.
இதன் மூலம், டிசிஎஸ்-உடன் இணைந்து இந்தியாவின் முன்னேறிய உற்பத்தித் துறையில் புதிய போக்கை ஐஐடி உருவாக்கியுள்ளது. இந்த தொழில்நுட்பத்தை பயன்படுத்தி தொழிற்சாலை செயல்பாடுகளை தொலைதூரத்தில் இருந்து கட்டுப்படுத்துவதோடு, தரத் திருத்தங்களையும் உடனடியாக செய்யலாம்.
பெருந்தொற்றின் காரணாமாக பணியாளர்களுக்கு கட்டுப்பாடுகள் உள்ள இந்தக் காலகட்டத்தில், இந்தக் கண்டுபிடிப்பு மிகப்பெரியத் தாக்கத்தை உண்டாக்கும் என்று எதிர்பார்க்கப்படுகிறது. மேலும், தற்சார்பு இந்தியா லட்சியத்தை அடைவதற்கும் இது உதவும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667166
------
(Visitor Counter : 185
மத்திய அமைச்சரவை
இந்தியா தென்னாப்பிரிக்கா இணைந்து கூட்டு அஞ்சல்தலைகள் வெளியீடு – அமைச்சரவைக்கு விளக்கம்
மகாத்மா காந்தியின் பீட்டர்மாரிட்ஸ்பர்க் ரயில்நிலைய சம்பவத்தின் 125-வது ஆண்டு மற்றும் நெல்சன் மண்டேலாவின் பிறந்த நூற்றாண்டை நினைவு கூரும் வகையில் இந்தியாவும் தென்னாப்பிரிக்காவும் இணைந்து அஞ்சல் தலைகள் வெளியிட்டது குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. கூட்டு அஞ்சல்தலை வெளியீட்டிற்கான புரிந்துணர்வு ஒப்பந்தம் இந்த ஆண்டு ஜூலை மாதம் 24ஆம் தேதியன்று கையெழுத்தானது.
இந்த ஆண்டு ஜூலை 26ந் தேதியன்று வெளியிடப்பட்ட இந்த அஞ்சல்தலைகளில் மகாத்மா காந்தியின் உருவமும், நெல்சன் மண்டேலா உருவமும் இடம் பெற்றிருந்தன.
(Visitor Counter : 96
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் விபத்தில் பாதிக்கப்பட்டவர்களுக்கு, பணமில்லா சிகிச்சை அளிப்பதற்கான திட்டம் தொடங்கப்படவுள்ளது
மோட்டார் விபத்தில் பாதிக்கப்பட்டவர்களுக்கு பணமில்லா சிகிச்சை அளிப்பதற்கென, மோட்டார் வாகனச் சட்டம் - 2019 கீழ் உத்தேசிக்கப்பட்டுள்ளபடி திட்டமொன்றை நடைமுறைப்படுத்துவதற்கான திட்ட வரைபடம் ஒன்றை மத்திய சாலைப் போக்குவரத்து, நெடுஞ்சாலைத் துறை அமைச்சகம் தயாரித்துள்ளது. கோல்டன் ஹவர் என்று கூறப்படும் விபத்துக்குள்ளான ஒரு மணி நேரத்திற்குள் பாதிக்கப்பட்டவர்களுக்கு சிகிச்சை அளிப்பது உட்பட பிற சிகிச்சைகளும் இதில் அடங்கும்.
அனைத்து மாநிலங்கள், யூனியன் பிரதேசங்களில் போக்குவரத்துத் துறை பொறுப்பிலுள்ள செயலர்களுக்கும், முதன்மை செயலர்களுக்கும் அவர்களது இந்தத் திட்டத்தின் கருத்து பற்றி அவர்களது கண்ணோட்டத்தை இம்மாதம் 10ஆம் தேதிக்குள் அளிக்குமாறு கோரி, மத்திய சாலைப் போக்குவரத்து, நெடுஞ்சாலைத் துறை அமைச்சகம் கடிதம் எழுதியுள்ளது. மோட்டார் வாகன விபத்து நிதியம் ஒன்றை ஏற்படுத்துவதும் இத்திட்டத்தில் உள்ளது
PM-JAY திட்டத்தை நடைமுறைப்படுத்துவதற்கான மைய முகமையாக தேசிய சுகாதாரக் கழகம் உள்ளது நாட்டில் ஏற்கனவே 21 ஆயிரம் மருத்துவமனைகள் இக்கழகத்தில் உள்ளன. இத்திட்டத்தை நடைமுறைப்படுத்தும் பணி இம்முகமையிடம் ஒப்படைக்கப்பட்டுள்ளது.
நாட்டில் சாலைகளைப் பயன்படுத்தும் அனைவருக்கும் காப்பீட்டு வசதி கட்டாயமாக அளிக்கப்படுவதும் இத்திட்டத்தில் சேர்க்கப்பட்டுள்ளது. இந்த நிதியம், சாலை விபத்துகளில் பாதிக்கப்படுபவர்களுக்கு சிகிச்சை அளிக்கவும், அடையாளம் தெரியாத வாகனங்களால் ஏற்படும் சாலை விபத்துகளில் பாதிக்கப்படுபவர்களுக்கும், உயிரிழந்தோர் குடும்பத்தினருக்கும் இழப்பீட்டுத் தொகை வழங்கவும் பயன்படுத்தப்படும். பணம் செலுத்தக் கூடிய திறன் பற்றிய வேறுபாடு இல்லாமல், அனைவருக்கும் உரிய நேரத்தில் தகுந்த சிகிச்சை கிடைக்கச் செய்யும் வகையில் இந்தத் திட்டம் வடிவமைக்கப்பட்டுள்ளது.
(Visitor Counter : 173
சிறப்பு சேவைகள் மற்றும் கட்டுரைகள்
மின் பேரேடு  முறையை அடிப்படையாகக் கொண்டு பாதுகாப்பான மருத்துவத் தரவுகளையும், தகவல்களையும் பரிமாறிக்கொள்ளும் கைபேசிச் செயலி: சென்னை ஐஐடி ஆராய்ச்சியாளர்கள் கண்டுபிடிப்பு
பாதுகாப்பு மிகுந்த மின் பேரேட்டினை  அடிப்படையாகக் கொண்டு, மருத்துவத் தரவுகளையும், தகவல்களையும் பாதுகாப்புடன் பரிமாறிக்கொள்ளும் ‘பிளாக்டிராக்’ என்ற கைபேசிச் செயலியை சென்னை இந்தியத் தொழில்நுட்பக் கழகத்தின் ஆராய்ச்சியாளர்கள் முதன்முதலாக உருவாக்கியுள்ளனர். கழகத்தின் மருத்துவமனையில் இந்தத் தொழில்நுட்பம் தற்போது சோதிக்கப்பட்டு வருகிறது.
கடந்த ஆண்டு கொவிட்-19 பெருந்தொற்று உச்சநிலையில் இருந்தபோது இன்ஃபோசிஸின் நிறுவன சமூகப் பொறுப்பின் ஆதரவுடன் இந்தத் திட்டம் மேற்கொள்ளப்பட்டது. மின் பேரேட்டினை அடிப்படையாகக் கொண்ட புதுமையான கண்டுபிடிப்பின் வாயிலாக நோயாளிகள் பற்றிய தரவுகளின் உரிமையைப் பரவலாக்கி, தனிநபர் தகவல்களையும், மருத்துவ ஆவணங்களின் பாதுகாப்பையும் உறுதி செய்து, மருத்துவத் தகவல்களைப் பாதுகாப்பாக மின்னணு மயமாக்குவதே பிளாக்டிராக் செயலியின் முக்கியமான நோக்கமாகும்.
ஆண்ட்ராய்ட் செல்பேசிகளில் நோயாளிகளுக்கும், மருத்துவர்களுக்கும் தனித்தனியே இந்தச் செயலி வடிவமைக்கப்பட்டுள்ளது. பலதரப்பட்ட மருத்துவமனைகள், நிறுவனங்கள், மற்றும் சுகாதார மையங்கள் இயங்குவதற்கு இந்தச் செயலி அனுமதி அளிக்கிறது.
ஏற்கனவே பதிவு செய்யப்பட்ட ஆவணங்களைப் பயன்படுத்தி பிளாக்ட்ராக்கின் தொடர் ஏடு இணைப்பில் உள்ள எந்த ஒரு மருத்துவ நிறுவனத்தையும் நோயாளிகள் தேர்ந்தெடுத்துக் கொள்ளலாம்.
சென்னை, இந்தியத் தொழில்நுட்பக் கழகத்தின் இயந்திரப் பொறியியல் துறையின் சிதைவுறா மதிப்பீட்டுக்கான மையத்தின் தொலைநிலை கண்டறிதல் பிரிவின் முன்னிலை ஆசிரியர் பேராசிரியர். பிரபு ராஜகோபால் தலைமையிலான குழுவினர் இந்தச் செயலியை உருவாக்கியுள்ளனர்.
இந்தச் செயலி பற்றி கருத்துத் தெரிவித்த பேராசிரியர் பிரபு ராஜகோபால், “மருத்துவத் தரவு மேலாண்மையைப் பாதுகாப்பதில் மின் பேரேட்டினை தொழில்நுட்பம் முதன்முறையாகப் பயன்படுத்தப்பட்டிருப்பதோடு, நாடு முழுவதும் மட்டுமல்லாமல், உலகம் முழுவதும் நோயாளிகள் பற்றிய ஆவணங்களை தனித்துவம் வாய்ந்த வழியில் பாதுகாப்பாக மின்னணுமயமாக்குவதில் இந்தச் செயலி அபரிமிதமான தாக்கத்தை ஏற்படுத்தக்கூடும்”, என்று நம்பிக்கை தெரிவித்தார்.
“தனிநபர் தரவுகளைப் பாதுகாப்பாகப் பெற்று, தனிப்பட்ட ஆவணங்களையும், மருத்துவ ஆவணங்களையும் தனிநபர்களும், மருத்துவச் சேவைகளை வழங்குவோரும் டிஜிட்டல் வழியாக சுலபமாகப் பெறுவதே, கடந்த ஆண்டு அறிமுகப்படுத்தப்பட்ட இந்திய அரசின் தேசிய மின்னணு சுகாதார இயக்கத்தின் நோக்கமாகும். இந்த வழியில் பிளாக்டிராக் செயலி உருவாக்கப்பட்டுள்ளது”, என்று முதன்மை அறிவியல் ஆலோசகர் பேராசிரியர். கே விஜய் ராகவன் கூறினார்.
வணிகம் மற்றும் தொழில்துறை அமைச்சகம்
தேசிய ஸ்டார்ட் அப் விருதுகள் 2020-இன் முடிவுகள் அறிவிப்பு
தேசிய ஸ்டார்ட் அப் விருதுகள் 2020-இன் முடிவுகளை ரயில்வே, தொழில் மற்றும் வர்த்தக அமைச்சர் திரு பியூஷ் கோயல் இன்று அறிவித்தார்.
மத்திய தொழில் மற்றும் வர்த்தகம் இணை அமைச்சர் திரு சோம் பர்காஷ் முன்னிலையில் மெய்நிகர் பாராட்டு விழா நடைபெற்றது.
புதுமையான பொருட்கள் அல்லது தீர்வுகளை உருவாக்கும் புது நிறுவனங்களை ஊக்கப்படுத்துவதற்காக தேசிய ஸ்டார்ட் அப் விருதுகளை மத்திய தொழில் ஊக்குவிப்பு மற்றும் உள்நாட்டு வர்த்தகத் துறை முதன்முறையாக உருவாக்கியுள்ளது.
முதலீட்டாளர்களுக்கு புது நிறுவனங்கள் வழங்கிய லாபத்தை மட்டுமே கருத்தில் கொள்ளாமல், சமூக நலனுக்கான பொருட்களுக்கும் தேவைகளுக்கும் முக்கியத்துவம் அளிக்கப்பட்டுள்ளது.
12 துறைகளில் உள்ள 35 பிரிவுகளில் இந்த விருதுகளுக்கான விண்ணப்பங்கள் வரவேற்கப் பட்டிருந்தது. வேளாண்மை, கல்வி, தொழில் முனைவு தொழில்நுட்பம், எரிசக்தி, நிதி, உணவு, சுகாதாரம், தொழில்கள் 4.0, விண்வெளி, பாதுகாப்பு, சுற்றுலா மற்றும் நகர்ப்புற சேவைகள் ஆகியவை இந்த துறைகளாகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662079
------
(Visitor Counter : 221
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கத்துவாவில் சக்சம் ஏற்பாடு செய்த மாற்றுத்திறனாளி மாநாட்டில் டாக்டர். ஜிதேந்திர சிங் பங்கேற்பு
முந்தைய அரசுகளால் இயல்பு சமூகத்தில் இருந்து ஒதுக்கப்பட்டவர்களுக்காக, குறிப்பாக மாற்றுத்திறனாளிகளுக்காக பிரதமர் நரேந்திர மோடி தலைமையிலான அரசு அர்ப்பணிப்புடன் இருப்பதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர்கள் நலன், பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளி துறை இணையமைச்சர் டாக்டர் ஜிதேந்திர சிங் கூறியுள்ளார்.
ஜம்மு காஷ்மீர் மாநிலம் கதுவாவில் சக்சம் என்ற சமூக அமைப்பின் முன்முயற்சியில் ஏற்பாடு செய்யப்பட்டிருந்த 'மாற்றுத்திறனாளி மகா சம்மேளன் ' நிகழ்ச்சியில் கலந்து கொண்ட மத்திய அமைச்சர் இவ்வாறு கூறினார்.
இந்நிகழ்ச்சியில் உரையாற்றிய அவர், பிரதமர் நரேந்திர மோடி இந்தியப் பிரதமராகப் பதவியேற்ற நாள் முதல், மாற்றுத்திறனாளிகளின் நலனுக்காக அவர் சில கடுமையான நடவடிக்கைகளை மேற்கொண்டார் என்று கூறினார். சிவில் சர்வீசஸ் தேர்வில் மாற்றுத் திறனாளிகளுக்கான கட்டண சலுகை, மாற்றுத்திறனாளிகள் இடஒதுக்கீடு 3 சதவீதத்தில் இருந்து 4 சதவீதமாக அதிகரிப்பு, ஓய்வூதியம் அதிகரிப்பு என பல்வேறு நடவடிக்கைகளும் எடுக்கப்பட்டுள்ளன.
மாற்றுத்திறனாளிகளுக்கான 15,000 பணியிடங்கள் சிறப்பு இயக்கத்தின் கீழ் நிரப்பப்பட்டன. இது பிரதமர் நரேந்திர மோடியின் ஆட்சியில் மட்டுமே சாத்தியமானது. 'திவ்யாங்'  என்ற வார்த்தையைப் பயன்படுத்த அவர் பரிந்துரைத்தார்.
வரும் ஆண்டுகளில் வளர்ச்சியில் மற்ற அனைத்து வளர்ந்த நாடுகளையும் பின்னுக்குத் தள்ளி இந்தியா முதலிடத்தை எட்டுவதற்கு, அடுத்த இருபத்தைந்து ஆண்டுகளுக்கு நாட்டின் தேசிய வளர்ச்சியில் மாற்றுத்திறனாளிகளும் பங்களிக்க வேண்டும் என்றும் ஜிதேந்திர சிங் கூறினார். 'சங்கல்ப் சே சித்தி' பயணத்தின் மூலம், இந்தியா சுதந்திரத்தின் நூற்றாண்டை அடையும் போது அவர்களின் பங்களிப்பும் பொன்னான வார்த்தைகளில் எழுதப்படும்.
நாட்டின் வளர்ச்சிக்கு பெரும் இடையூறாக இருந்த 1600க்கும் மேற்பட்ட காலாவதியான மற்றும் காலாவதியான சட்டங்களை இந்த அரசாங்கம் ரத்து செய்துள்ளதாகவும், மாற்றுத்திறனாளிகளின் நலனுக்காக இதுபோன்ற பல சட்டங்களும் திருத்தப்பட்டன. ரத்து செய்யப்பட்டன என்று ஜிதேந்திர சிங் கூறினார்.
'முகத்தை அடையாளம் காணும் தொழில்நுட்பத்தை' பயன்படுத்தி ஓய்வூதியம் பெறுபவர்களுக்கு 'டிஜிட்டல் ஆயுள் சான்றிதழ்' வழங்குவது, ஓய்வூதியம் தொடர்வதில் பல சிரமங்களை எதிர்கொண்ட ஓய்வூதியதாரர்களின் வசதிக்காக அரசு எடுத்த நடவடிக்கைகளில் ஒன்றாகும் என டாக்டர். ஜிதேந்திர சிங் கூறினார்.
வணிகம் மற்றும் தொழில்துறை அமைச்சகம்
இந்தியாவும் – பங்களாதேஷும் வர்த்தகத்துறை செயலாளர் நிலையிலான கூட்டத்தை புதுதில்லியில் நடத்தின
இந்தியா – பங்களாதேஷ் இடையே வர்த்தகத்துறை செயலாளர் நிலையிலான கூட்டம் புதுதில்லியில் ஜனவரி 15, 16 தேதிகளில் நடைபெற்றது. இதில் மத்திய வர்த்தகத்துறை செயலாளர் திரு அனுப் வாதவன் தலைமையிலான இந்தியக் குழுவும், பங்களாதேஷ் அரசின் வர்த்தக அமைச்சக செயலாளர் டாக்டர் முகமது ஜாஃபர் உதின் தலைமையிலான குழுவும் கலந்து கொண்டன.
எல்லைப்புற சந்தைகள், உத்தேச பொருளாதார பங்களிப்பு ஒப்பந்தம் குறித்த கூட்டு ஆய்வு, இந்தியா – பங்களாதேஷ் தலைமை நிர்வாகிகள் அமைப்பு, வர்த்தகத் தகவல் பரிமாற்றம், மண்டலப் போக்குவரத்துத் தொடர்பு நடவடிக்கைகள், தரம் குறித்த ஒத்திசைவு, எல்லைப்புற வர்த்தகத்திற்கான அடிப்படைக் கட்டமைப்பு மேம்பாடு, வணிக விசாக்கள் வழங்குவது போன்ற பரஸ்பர நலன் சார்ந்த பல விஷயங்கள் இந்தக் கூட்டத்தில் இருதரப்பினராலும் விரிவாக விவாதிக்கப்பட்டன.
புதுதில்லியில் ஜனவரி 13, 14 தேதிகளில் நடைபெற்ற மத்திய தொழில் வர்த்தக அமைச்சகம், பங்களாதேஷின் வர்த்தக அமைச்சகம் ஆகியவற்றின் கூடுதல் செயலாளர்கள் நிலையிலான வர்த்தகம் குறித்த கூட்டுப்பணிக்குழுவின் 12-வது கூட்டத்தைத் தொடர்ந்து செயலாளர்கள் நிலையிலான இந்தக் கூட்டம் நடைபெற்றது.
இருதரப்பினருக்கும் வசதியான தேதிகளில் வர்த்தகத் துறை செயலாளர்கள் மற்றும் கூட்டுப்பணிக்குழுவின் அடுத்தக் கூட்டங்களை பங்களாதேஷில் நடத்த இக்கூட்டத்தில் ஒப்புக்கொள்ளப்பட்டது.
(Visitor Counter : 151
பிரதமர் அலுவலகம்
பாராலிம்பிக்ஸ் போட்டிகளின் பேட்மிண்டன் பிரிவில் தங்கப்பதக்கம் வென்ற பிரமோத் பகத்திற்கு பிரதமர் பாராட்டு
டோக்கியோவில் நடைபெற்றுவரும் பாராலிம்பிக்ஸ் போட்டியில் பேட்மிண்டனில் தங்கப்பதக்கம் வென்ற பிரமோத் பகத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
அவர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“பிரமோத் பகத், ஒட்டுமொத்த நாட்டின் மனங்களை வென்றுள்ளார். தலைசிறந்த வீரரான அவரது வெற்றி, லட்சக் கணக்கானோருக்கு எழுச்சியூட்டும். போற்றத்தக்க நெகிழ்தன்மை மற்றும் அர்ப்பணிப்பை அவர் வெளிப்படுத்தினார். பேட்மிண்டனில் தங்கப்பதக்கம் வென்ற அவருக்கு வாழ்த்துகள். அவரது எதிர்கால முயற்சிகளுக்கு நல்வாழ்த்துகள்.”
பழங்குடியினர் நலத்துறை அமைச்சகம்
அனைவரையும் உள்ளடக்கிய வளர்ச்சியை பெற பழங்குடியினர் வளர்ச்சி மிக முக்கியம் : குடியரசுத் துணை தலைவர்
மிகப்பெரிய தேசிய பழங்குடியினர் விழாவான “ஆடி மாகா உற்சவத்தினை” துவக்கி வைத்தார்.
அனைவரையும் உள்ளடக்கிய வளர்ச்சியை பெற பழங்குடியினர் வளர்ச்சி மிக முக்கியம் என்று குடியரசுத் துணை தலைவர் திரு. வெங்கையா நாயுடு கூறியுள்ளார். மிகப்பெரிய தேசிய பழங்குடியினர் விழாவான “ஆடி மாகா உற்சவ” துவக்க விழாவில் பேசிய போது அவர் இதனை தெரிவித்தார். இன்று தொடங்கிய இந்த விழா இந்த முறை “பழங்குடியினர் கலாச்சாரம், உணவு மற்றும் வர்த்தகம் அக்கியற்றின் சக்தியை கொண்டாடுவோம்” என்ற கருப்பொருளை கொண்டு நடைபெறுகிறது.
இந்த விழா இன்று முதல் தொடர்ந்து பதினைந்து நாட்கள் நடைபெறும். மத்திய பழங்குடியினர் நலன் துறை அமைச்சர் திரு. ஜூவல் ஓராம், மத்திய பழங்குடியினர் நலத் துறை இணை அமைச்சர் திரு.சுதர்சன் பகத், மத்திய பழங்குடியினர் நலன் துறை அமைச்சக செயலர் லீனா நாயர், டிரைபெட் நிர்வாக இயக்குநர் திரு. பிரவிர் கிருஷ்ணா உள்ளிட்ட பல பிரமுகர்கள் இந்த நிகழ்ச்சியில் பங்கேற்றனர்.
இந்த அற்புதமான கலாச்சார பாரம்பரியத்தை அனைத்து இந்தியாவிற்கும் உலகிற்கும் அறிமுகப்படுத்த இந்த விழா மிகவும் உபயோகமுள்ளதாக அமையும் என்று குடியரசுத் துணை தலைவர் கூறினார். மேலும், பழன்குடியனரால் செய்யப்பட்ட பொருள்கள் மற்றும் கலைப்பொருட்கள் இந்த விழாவில் விற்கப்படுவதினால் இது அவர்களுக்கு பொருளாதார பயனும் அளிக்கும். அவர்களின் செயல்திறனுக்கான பரிசு பொருளாதார செழிப்பு மூலம் வழங்கப்படும்.
பழங்குடியினருக்கு ஏற்படும் சிறப்பு தேவைகளை பூர்த்தி செய்யும் பொறுப்பினை இந்திய அரசியலமைப்பு அரசிடம் ஒப்படைத்துள்ளது. பழங்குடியினரை பிரதான பொருளாதாரம் மற்றும் வாழ்க்கைமுறைக்கு அழைத்துவர வேண்டும் அதேசமயம் அவர்கள் காலாச்சாரம் மாறாமல் இருப்பதை நாம் உறுதி செய்ய வேண்டும். ஆதிவாசிகள்தான் தொன்மையானவர்கள். மேலும், அவர்களின் வாழ்க்கை மூலாதார உண்மைகளை, நிலைத்த நன் மதிப்புகள் மற்றும் இயற்கையான எளிமை ஆகியவற்றை கொண்டு வடிவமைக்கப்பட்டது என்பதினை குடியரசுத் துணை தலைவர் எடுத்துரைத்தார்.
புகழ்பெற்ற வடிவமைப்பு நிறுவனங்களில் உள்ள முக்கிய வடிவமைப்பாளர்கள் மற்றும் பழன்குடியின கலைஞர்களுக்கு இடையே தொடர்பினை ஊக்குவிக்க அரசு முற்படுகிறது. இதற்கு ஆடி மாகா உற்சவம் போன்ற நிகழ்ச்சிகள் மிக முக்கியமாகும். இதனை அடைவதற்காவே அரசு இந்தியாவின் பழங்குடியினர் கூட்டுறவு சந்தை மேம்பாட்டு கூட்டமைப்பினை  உருவாகியுள்ளது.
இந்த விழாவினை சிறப்பாக ஏற்பாடு செய்ததற்காக மத்திய பழன்குடியனர் நலன் துறை அமைச்சகம் மற்றும் டிரைபெட்டிற்கு குடியரசுத் துணை தலைவர் வாழ்த்து தெரிவித்தார். மேலும், இந்த விழாவினை பயன்படுத்தி மற்ற கலைஞர்கள் மற்றும் வர்த்தகர்களுடன் உறவினை ஏற்படுத்திகொள்ளுமாறு பழங்குடி கலைஞர்களுக்கு அவர் அழைப்பு விடுத்தார்.
மத்திய அமைச்சரவை
பங்கு விலக்கல் / துணை நிறுவனங்கள் / கிளைகளை மூடுவதற்கும் / கூட்டு நிறுவனங்களின் பங்கு விற்பனைக்கும் தேவையான மாற்று நடைமுறைகளுக்கு கூடுதல் அதிகாரமளிக்கவும் ஒரு நிறுவனத்தின் / அதன் தாய் பொதுத் துறை நிறுவனத்தின் இயக்குநர் குழு பரிந்துரைப்பதற்கான அதிகாரம் அளிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஒரு பொதுத்துறை நிறுவனம் அதன் கிளை அல்லது பிரிவுகளை மூடுவதற்கோ அல்லது அவற்றின் பங்குகளை விற்பனை செய்வதற்கோ பரிந்துரைப்பதற்கு ஏற்ப, கூடுதல் அதிகாரம் அளிக்க ஒப்புதல் அளிக்கப்பட்டது. முழுமையான பங்கு விலக்கல் மற்றும் ஓரளவு பங்கு விற்பனைக்கான மாற்று நடைமுறைகளுக்கும், அமைச்சரவை கொள்கை அளவில் ஒப்புதல் அளித்துள்ளது.
தற்போதைய விதிமுறைகளின்படி மகாரத்னா, நவரத்னா, மற்றும் மினிரத்னா வகையைச் சேர்ந்த பொதுத்துறை நிறுவனங்களின் இயக்குநர்கள் குழு, அந்தந்த நிறுவனங்களின் பங்கு முதலீடு மூலம் நிதி ரீதியான கூட்டு முயற்சிகளை மேற்கொள்ளவும், துணை நிறுவனங்களை ஒருங்கிணைத்தல் அல்லது அவற்றைக் கையகப்படுத்திக் கொள்ளும் வகையில் குறிப்பிட்ட சில அதிகாரங்கள் வழங்கப்பட்டுள்ளது. எனினும், பங்கு விலக்கல் அல்லது துணை நிறுவனங்களை மூடுவதற்கு தேவையான அதிகாரம் உள்ளன. இத்தகைய நிறுவனங்கள் பங்கு விலக்கல் பங்கு விற்பனை அல்லது துணை நிறுவனங்களை மூடுவதற்கு அமைச்சரவை அல்லது பொருளாதார விவகாரங்களுக்கான அமைச்சரவைக் குழுவின் ஒப்புதல் பெற வேண்டிய கட்டாயம் உள்ளது. பொதுத்துறை நிறுவனங்களுக்கான புதிய கொள்கையின்படி இந்த கூடுதல் அதிகாரம் வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1826263